தீர்ப்பு நாளான 27-ம் தேதிக்கு ஒரு நாள் முன்பே, இந்தியா முழுவதிலும் இருந்து அனைத்து ஆங்கில, தமிழ், தெலுங்கு, கன்னடம், மலையாளம்… என பல மொழி மீடியாக்களும் பெங்களூரில் குவிந்துவிட்டன. நீதிமன்றம் நடைபெறும் பரப்பன அக்ரஹாரா வளாகத்துக்குச் செல்வதற்கு 26-ம் தேதி மாலை 5 மணிக்கு பெங்களூரு சிட்டி கமிஷனர் அலுவலகத்தில் பாஸ் கொடுக்கப்படுவதாக அறிவிப்பு வரவே, பத்திரிகையாளர்கள் குவிந்தனர். நீதிமன்றத்துக்குச் செல்வதற்கு அமைச்சர்கள், எம்.எல்.ஏ-க்களுக்கு வி.ஐ.பி பாஸும் அதே இடத்தில் வழங்கப்பட்டதால் பத்திரிகையாளர்களும் அ.தி.மு.க முக்கியப் பிரமுகர்களும் பெங்களூரு சிட்டி கமிஷனர் அலுவலகத்தை முற்றுகையிட்டனர்.